Odense Adresse-Contoirs Efterretninger, 1832-01-03
Tydskland. Den 22 Decbr. afgav den hessenecasselske Deputerede, Hr. Jordan, Beretning til det andet Kammer om det fra Regjeringen meddeelte Svar paa Forestillingen angaaende Optrinene den 7 Decbr., hvilket indeholdt i Almindelighed de bedste Forsikringer. Til disse vilde han dog ikke slaae Lid, og forelagde derfor Kammeret det Spørgsmaal, om den givne Forklaring kunde ansees fyldestgiørende? "En halv Menneskealders Erfaring - vedblev han - har viist os, at Ord ikke ere at stole paa, hvor skjønt de end klinge; thi paa Ord, Løvter og Forsikringer af alle Arter har det sandelig ikke manglet Tydskland siden 1813. Kunde de ene have udrettet noget, da var intet af de tydske Folks Ønsker blevet uopfyldt, og Tydskland vilde have været Mønsteret, for enhver Statsforening." Fra alle Landets Kanter gives der Hovedstaden Løvter og Hielp, hvis det skulde komme an paa Forfatningens Forsvar. Den hele ulykkelige Begivenhed har virket saaledes paa Churfyrstinden, at hun er faldet i en nervos Sygdom. Et Besøg af Churprinds=Regenten har hun ikke villet antage, og et Brev fra ham til Moderen har været af den Beskaffenhed, at hun ikke har troet at burde besvare det. Forbittrelsen mod Militairet er almindelig, og især viser den sig størst mod Garden. Hvor Officererne have Bolig, ere de opsagte, Civilisterne undgaae at vise sig i Selskab med dem paa Gaderne, og de maae bestandig frygte for at blive insulterede. Flere af Hovedstadens Præster havde Søndagen den 11te valgt til Text for deres Prædiken: Ær din Fader og din Moder, at det maa gaae dig vel paa Jorden!" og bleve den følgende Dag opfordrede til at indlevere deres Foredrag til Overkonsistoriet. Mod Politiedirekteuren er Hadet saa almindeligt, at han har maattet flygte, og hans Opholdsted er ubekjendt. De to Husarregimenter, som vare forlagte til Egnen om Hovedstaden, ere paa Stændeforsamlingens Begjæring sendte tilbage til deres forrige Garnison, efter at være mønstrede af ChurprindsRegenten. Stændeforsamlingen har endnu intet Skridt, gjort til at respektere de sidste mærkværdige Beslutninger af Forbundsdagen, og Hr. Jordan har fra Giessen modtaget en Adresse med 129 Underskrifter, hvori han takkes for Forslaget angaaende Udviklingen af den tydske Forbundsakt i konstitutionel Aand. Under saadanne Omstændigheder er det intet Under, at Sammendragningen af preussiske Tropper i Westphalen menes at kunne have Hensyn til Hessen. De Deputeredes Kammer for Kongeriget Bayern holdt den 20 Decbr. sit sidste Møde, og Forsamlingen opløstes ved en Tale af Præsidenten, Friherre v. Schrenk, hvori han bad Medlemmerne erindre, at hvis Nogen kunde synes, kun at være gjort lidet til Udvikling af det konstitutionelle Liv og Sikring af den forfatningsmæssige Frihed, da laae det i Sagens Natur, at Fremskridt af denne Art maatte have en langsom Gang; men det, som Tidsaanden og den offentlige Mening fordrede, vilde ingen Magt kunne hindre i at realisere sig med Tiden. Ved en Haandskrivelse til Feldtmarskal, Fyrsten af Wrede, havde Kongen tilkjendegivet Kammeret, at han med udtrykkelig Forbeholdelse af sine og Efterfølgeres Rettigheder vilde antage den paa Civillisten ansatte Sum, hvorimod han forlangte fuldkommen Overeensstemmelse af begge Kamre, hvad Militairbudgettet angik. Dette Ønske blev, som bekjendt, ikke opfyldt, og det andet Kammer blev, efter fjerde Gang at have modtaget Budgettet fra Rigsraadskammeret, i denne Post ubevægeligt ved den engang fattede Beslutning. Saavel Fuldførelsen af Universitetsbygningerne og Pinakotheket (Billedgalleriet) som Fortsættelsen af Fæstningsværkerne og Jngolstadt maae opgives, paa Grund af de Jndskrænkelser, der ere gjorte i Budgettet. Tribunen vedbliver at forfølges af Censuren. Den bayerske Folkeven meddeler en Adresse fra Bønderne i Gauting (en Landsbye i Nærheden af München), som Man af følgende Prøve snarere maa troe er skrevet i Spanien end i Tydskland: "Man siger Os, at nogle Uslinger fordriste sig til paa Prent at krænke vor elskede Konges hellige Majestæt. Vi bede altsaa Deres Majestæt, at De kun vil give os Bønder i Bayern - vi tænke alle eens. – et Vink, og inden et Se kund skal De ingen levende Fiende have mere. Vi ville til alle Tider være Deres Skjold, o. s. v.